आपरेशन थियेटरसँ एक्कै टा आवाज बहराइत छल "हमरा मरि जाए दिअ . . . जाउ अहाँ सब. . . मरऽ दिअ . . . । "
बेडपर तीस वर्षक युवक सैनिकक ड्रेसमे पड़ल चिचियाइत छल, मरऽ दिअ. . . । डॉक्टर ओकरासँ पुछलकै "मात्र एक गोली लगनेपर आप मरना चाहते हैं ? इससे पहले तो सीमापर दस-दस गोली लगनेपर भी हँस रहे थे । फिर आज इतना दर्द क्यों ? "
सैनिक जबाब देलकै "सर, ओहि बेर दुश्मन गोली मारने छल तेँ बेसी दर्द नै भेलै, मुदा. . . एहि बेर तँ अपन लोक मारलक उहो पाछूसँ तेँ दर्द असनिय भऽ गेल अछि आ मरबाक इच्छा जागि गेल अछि । "